Účastník ZPC	
Meno, priezvisko, titul:	Denisa Ďuranová, PhDr. 	
Úsek:	Štátny pedagogický ústav, oddelenie pre cudzie jazyky	
 	
Zahraničná pracovná cesta	
Miesto konania – štát, mesto:	Česká republika, Praha	
Organizátor:	British Council v spolupráci s Národným ústavom pre vzdelávanie, Česká republika 	
Termín:	07. - 08. 06. 2015	
Účel:	Diskusný panel Informačno-komunikačné technológie a výučba cudzích jazykov  	
Rokovací jazyk:	český jazyk   	
	
Rámcový program
07. 06. 2015 –  cesta Bratislava – Praha; pracovné stretnutie s NCP ECML za ČR  
08. 06. 2015 – diskusný panel; cesta Praha – Bratislava    	
Stručný priebeh	
British Council a Národný ústav pre vzdelávanie, Česká republika zorganizoval diskusný panel tematicky zameraný na informačno-komunikačné technológie a ich využitie vo výučbe cudzích jazykov. Odbornej diskusie sa zúčastnili zástupcovia Ministerstva školstva, mládeže a telovýchovy Českej republiky, odborní zamestnanci Národného ústavu pre vzdelávanie v Českej republike, zástupcovia British Council, Goetheho inštitútu a Domu zahraničnej spolupráce v Českej republike, vysokoškolskí pedagógovia z Masarykovej univerzity v Brne a učitelia z rôznych škôl. Cieľom odbornej diskusie bolo poskytnutie informácií o aktuálnom stave vo využívaní informačno-komunikačných technológií a zdieľanie príkladov dobrej praxe z tejto oblasti.  
 
Hlavné body odbornej diskusie: 
1.	Informácia o aktuálnom stave vo využívaní informačno-komunikačných technológií v Českej republike: Stratégia digitálneho vzdelávania do roku 2020
2.	Informácia o aktuálnom stave vo využívaní informačno-komunikačných technológií v Českej republike: Stratégia digitálnej gramotnosti na obdobie rokov 2015 – 2020 
3.	Smerovanie a vývoj využitia informačno-komunikačných technológií vo výučbe cudzích jazykov 
4.	Prezentácia príkladov dobrej praxe a projektov zameraných na informačno-komunikačné technológie 
vo výučbe cudzích jazykov 	
Odporúčania a závery	
Diskusný panel poskytol priestor na vytvorenie fóra pre dialóg a diskusiu medzi odborníkmi v oblasti využitia informačno-komunikačných technológií vo výučbe cudzích jazykov. Zdôraznil podporu jazykového vzdelávania s využitím informačno-komunikačných technológií, ktoré v súčasnosti predstavujú pre žiakov určitý motivačný faktor a zároveň prispievajú k rozvoju rôznych kompetencií. Zakomponovanie informačno-komunikačných technológií do výučby však musí byť  v súlade s vekovými osobitosťami žiakov a s prihliadnutím na množstvo aspektov z pedagogického a psychologického hľadiska. Implementácia informačno-komunikačných technológií do výučby a využívanie rôznych nástrojov digitálneho prostredia prináša množstvo metód. Z tohto dôvodu je prínosné organizovať pre učiteľov stretnutia s možnosťou zdieľať príklady dobrej praxe.   

V rámci procesu učenia sa a vyučovania cudzích jazykov s podporou informačno-komunikačných technológií odporúčame využívať nástroje vytvorené Európskym centrom pre moderné jazyky v Grazi (ECML), organizácie Rady Európy, ktoré sú zverejnené na webovom sídle ECML: www.ecml.at.  	
Očakávaný prínos	
Výmena skúseností a informácie nadobudnuté počas pracovnej cesty sú prínosom pre prácu v oblasti výučby cudzích jazykov s využitím informačno-komunikačných technológií a tvorby jazykovej politiky v Slovenskej republike.	
Prehľad prinesenej dokumentácie a miesto jej uloženia	
- 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 	
	
Súhlasím so zverejnením správy na internete.	
Správu vypracoval: PhDr. Denisa Ďuranová 	
Dátum: 11. 06. 2015	
Správu schválil: Mgr. Petra Fridrichová, PhD., riaditeľka ŠPÚ